Source: https://emsa.ee/?pid=214&amp%3Blang=1
Timestamp: 2020-06-03 07:22:59+00:00

Document:
Avaleht - EMSA
Eesti Meremeeste Sõltumatu Ametiühing ühendab üle 3000 meremehe, sadama- ja hotellitöötaja. EMSA asutati ML „Estonia“ katastroofist pääsenud meremeeste ning nende töökaaslaste eestvedamisel 1995. aasta 7. juunil.
Vaata rohkem Liitu meiega ITF Eestis
KOLLEKTIIVLEPINGUID
Rostockis karantiinis seisva Eesti laeva ML Kaie COVID-19 haigestunud meremehed paranevad ML Kaie kapteniga suhelnud Eesti ITF-i inspektor Jaanus Kuiv andis teada, et meeskonnaliikmed, kes 16.mail COVID19 sümptomitega haiglasse viidi, tunnevad ennast hästi ning saavad tööle naasta loodetavasti reedel, 29.mail. Ülejäänud 6 positiivse testi andnud meremehed on haigussümptomiteta ning ootavad igapäevase meditsiinilise järelvalve all laeval […]
Eesti Meremeeste Sõltumatu Ametiühing ühendab üle 3000 meremehe, sadama- ja hotellitöötaja. Enam kui pooled meie liikmetest töötavad Tallinki opereeritavatel reisilaevadel või selle ettevõttega seotud kaldateenistustes. Umbes 500 liiget on tööl välislipu all sõitvatel kaubalaevadel, ülejäänud muudes laevandusettevõtetes ning sadamates.
COVID 19 Eriolukord ja töötamise ümberkorraldamise võimalused
EAKL: Töötajad eriolukorras
Hädaolukorra seaduse alusel on 12.märstil 2020 Vabariigi Valitsus oma korraldusega nr 76 seoses COVID-19 viiruse levikuga välja kuulutanud Eestis eriolukorra. Eriolukord riigis võimaldab Vabariigi Valitsusel teha kiireid otsuseid viiruse leviku piiramiseks ja kõigil tuleb neist juhinduda. Korralduse alusel sätestatkse liikumisvabaduse piirangud ja eesmärk on vältida inimeste kogunemisi. Avalikud kogunemised on kõik kuni 01.05.2020 keelatud.
Kõik töötajad, kes saavad tööülesandeid täita kodus, võiksid tööandja korraldusel jätkata töötamist kodus. Kodus töötamise eest tuleb töötajale maksta töötasu.
TLS § 37 järgi võib tööandja ühepoolselt töötaja töötasu vähendada kuni kolmeks kuuks 12-kuulise ajavahemiku jooksul. Töötasu saab vähendada kuni töötasu alammäärani. Enne töötasu vähendamist tuleb töötajaid informeerida ja töötajatega/usaldusisikuga konsulteerida. Töötajad, kes ei nõustu töötasu vähendamisega, võivad töölt lahkuda § 37 alusel. Töölepingu lõppemine § 37 alusel annab õiguse saada Töötukassast töötuskindlustushüvitist.
TLS § 38 kohaselt peab tööandja maksma töötajale keskmist töötasu mõistliku aja eest, mil töötaja ei saa tööd teha tema isikust tuleneval põhjusel. Seda sätet on siiani tõlgendatud selliselt, et töötaja peab saama keskmist tasu, kui peab tööajast tegema mingeid vältimatud toiminguid, näiteks olema arsti juures või matusel vms. TLS § 38 eeldab tööandja teavitamist ja tööandja luba. Seega tuleb tööandjaga kokku leppida § 38 rakendamises. Kokkulepe peaks olema vähemalt kirjalikku taasesitamist võimaldavad vormis.
Töölepingu pooled võivad töölepingu punkte muuta. Töölepingu muutmine eeldab mõlema poole nõusolekut ja kindlasti peaks eriolukorrast tingitud muudatused olema ajutised. Töölepingu muudatus tuleks vormistada mõlema poole allkirjaga ja töötaja peaks kindlasti saama enda eksemplari muudatusest.
Seaduste otsing (Riigi Teataja)
EMSA ajaleht „Kiiker“ ilmub alates 2007.aastast eesmärgiga tuua informatsiooni liikmeteni, kel pole võimalik saada infot arvuti vahendusel või kes eelistaksid lugeda meie tegevusest endale sobival ajal ja kohas. “Kiikrit” toimetab EMSA sekretariaat oma jõududega. Kaastööd, tagasiside ning ettepanekud ajalehe sisu ja välimuse osas on alati oodatud. Samuti, kui Sul on soov jagada mingit teavet suure hulga meremeestega, kirjuta hannes.roosaar@emsa.ee või helista 6 116 391.
Vaata viimast numbrit

References: § 37
 § 37
 § 37
 § 38
 § 38
 § 38